Άρνχιμ Γιούστας

Ο Άρνχιμ Γιούστας (αγγλικά: Arnhim Ulric Eustace, 5 Οκτωβρίου 1944 - ) είναι οικονομολόγος και πολιτικός. Υπήρξε πρωθυπουργός του Αγίου Βικεντίου και Γρεναδίνων από το 2000 ως το 2001.

 Βιογραφία 
Γεννήθηκε το 1944 και απέκτησε τίτλους Μπάτσελορ και Μάστερ στις Οικονομικές Επιστήμες. Υπηρέτησε ως διευθυντής της Αναπτυξιακής Τράπεζας για την Καραϊβική. Επίσης, ήταν ανάμεσα στα άλλα πρόεδρος της Αναπτυξιακής και Εξαγωγικής Εταιρείας Μπανάνας των Προσήνεμων Νήσων. Το 1998 αρνήθηκε το διορισμό στο αξίωμα του αναπληρωτή γενικού γραμματέα της Κοινοπολιτείας.

Έγινε πρωθυπουργός στην κυβέρνηση του Νέου Δημοκρατικού Κόμματος του Τζέιμς Φιτς-Άλεν Μίτσελ. Ανέλαβε καθήκοντα στις 27 Οκτωβρίου του 2000, έπειτα από την αποχώρηση του Μίτσελ από την πολιτικήUS Department of State , Country Reports on Human Rights Practices, 23 Φεβρουαρίου 2001.. Ωστόσο, η θητεία του στην πρωθυπουργία διήρκεσε μόλις 5 μήνες, καθώς στις βουλευτικές εκλογές που διεξήχθησαν στις 28 Μαρτίου του 2001 το Νέο Δημοκρατικό Κόμμα υπέστη σαρωτική ήττα, κερδίζοντας μόνο 3 έδρες επί συνόλου 15 στο κοινοβούλιο. Ο Γιούστας διατήρησε την έδρα του και σήμερα είναι αρχηγός της Αντιπολίτευσης στη Βουλή. Επέκρινε έντονα τον πρωθυπουργό Ραλφ Γκονσάλβες, το 2006, για την επίσκεψή του στην ΤαϊβάνCarribbean News Opposition criticises visit by St Vincent PM to Taiwan, 8 Ιουνίου 2006.. Ο ίδιος αρνήθηκε το 2008 τις καταγγελίες ότι το κόμμα του κατέφευγε στη χρήση βίας με σκοπό να ανατρέψει τη νέα κυβέρνησηThe Nation , Eustace rules out violence as party ploy , 1 Απριλίου 2008.. Την ίδια χρονιά ο αρχηγός της Αντιπολίτευσης απέσυρε την υποστήριξη του κόμματός του στο Δικαστήριο της Καραϊβικής (Caribbean Court of Justice - CCJ).Radio Jamaica, SVG Opposition withdraws support for CCJ  17 Μαρτίου 2008. 

 Παραπομπές 

 Εξωτερικοί σύνδεσμοι 
 Συνέντευξη του πολιτικού σε αρχείο pdf

Πρωθυπουργοί του Αγίου Βικεντίου και Γρεναδίνων
Κατηγορία:Οικονομολόγοι